איך מתכוננים לניתוח?
יש להישאר בצום (אוכל ושתיה) לפחות 6 שעות טרם הניתוח. לאחר יציאת מעיים עליך להתרחץ ולהסיר לק מהציפורניים. הודע לחבריך לא לבוא לבקר ביום הניתוח מלבד לקרובים אליך ביותר.
ביום הניתוח אחות תמדוד לך חום, לחץ דם ודופק. עליך להסיר תכשיטים, שיניים תותבות ופרוטזות למיניהן (עדשות מגע, פאה נוכרית וכו'). עליך להתלבש בכותונת סינר בלבד. לפני העברה לחדר ניתוח ייתכן ותקבל/י תרופות שקבע המרדים. תרופות אלו נלקחות דרך הפה עם מעט מים כפי שתדריך אותך האחות, או באמצעות זריקה שתינתן לך בעכוז. זריקה זו אמנם לא תרדים אותך אבל תרגיש/י מעט נינוח/ה, ותיתכן תחושה של מעט יובש בפה. יש לזריקה זו חשיבות לצורך ההרדמה. בנוסף, כשעה לפני הניתוח תקבל/י אנטיביוטיקה מניעתית תוך ורידית. אלונקאי יעביר אותך לחדר ההמתנה טרם ניתוח. שם תקלוט אותך אחות חדר ניתוח. לאחר המתנה קצרה תועבר/י לחדר הניתוח. תחת הרדמה בד"כ מוחדר קטטר, והגפה עוברת חיטוי אחרון טרם תחילת הניתוח. בגמר הניתוח, תועבר לחדר התאוששות בלווי המרדים, שם ישגיח עליך צוות חדר התאוששות ותחובר למכשירי ניטור לחץ דם, דופק ועוד. לאחר השהייה בחדר התאוששות ובאישור המרדים תועבר/י למחלקת האשפוז.
יש להישאר בצום (אוכל ושתיה) לפחות 6 שעות טרם הניתוח. לאחר יציאת מעיים עליך להתרחץ ולהסיר לק מהציפורניים. הודע לחבריך לא לבוא לבקר ביום הניתוח מלבד לקרובים אליך ביותר. • במידה והינך נוטל/ת כדורים מדללי דם כגון: aspirin,cartia, micropirin וכדומה, יש להפסיק נטילתם כ-10 ימים לפני מועד הניתוח המתוכנן, גם במקרה של נטילת קומדין יש להפסיק נטילתו טרם הניתוח תוך התייעצות עם הרופא המטפל והצוות המנתח. • טופס 17 מקופת החולים או טופס התחייבות מחברת הביטוח. • תעודת זהות. • להביא את כל תוצאות בדיקות הדם שביצעת. • מכתב מהרופא המטפל המפרט את התרופות הקבועות שהינך לוקח והמצב הבריאותי שלך. • טופס קבלה רפואית שבוצעה בפגישה עם ד"ר רמי כרדוש/פרופ' נחום הלפרין. • צילום חזה, א.ק.ג. לאחר סידורי הקבלה במשרד בית החולים, תתקבל/י למחלקה על ידי אחות, שתכין את התיק הרפואי שלך ותדריך אותך לגבי הנהלים במחלקה וסביב האשפוז. אחד מרופאי בית החולים יקבל אותך לבדיקה כללית ושיחה. חשוב שתדווח/י לו על התרופות שאת/ה נוטל/ת ועל רגישויות ואלרגיות שמהן הינך סובל/ת. כדאי לדעת! אווירת בית החולים וחוויות ששומעים מחולים אחרים שכבר התנסו בניתוח עשויות לפעמים להרגיע ולהקל, אך לעתים עלולות גם להגביר התרגשות, מתח, חרדה ודאגות מיותרות. עליך לזכור: מידע מחולה אחר, גם כשמדובר בניתוח דומה, אינו מדויק, ועלול לבלבל. אם הינך מוטרד/ת, בקש/י מהרופא או מהאחות שישוחחו איתך בנושא. קיימות מספר אפשרויות להרדמה בניתוח החלפת ירך/ברך, ונהוג לחלקן להרדמה כללית והרדמה אזורית. ככלל, קיימת ההעדפה לניתוחים בהרדמה אזורית, וזאת לאור הפחתת שיעור הסיכון לפקקת ורידים לאחר הניתוח, אך ההחלטה וקביעת סוג ההרדמה מוטלת על הרופא המרדים תוך התייעצות עמך ועם הצוות המנתח. פרטים מדויקים ניתן לקבל מהמרדים ביום הפגישה עימו. בכל מקרה, טרם קביעת המועד לניתוח תיבדק/י על ידי רופא מרדים, אשר יבצע הערכת הסיכונים. סוג ההרדמה תיקבע לאחר בדיקה רפואית נוספת שתתבצע על ידי פרופ' נחום הלפרין. סיבות רבות גורמות לפגיעה במפרק הירך או הברך. לרוב הפגיעה הינה כתוצאה של הרס סחוסים מתקדם שנגרם על ידי תהליך שחיקה או משני לדלקת או חבלה. פגיעה זו בסחוס מלווה כאב, הגבלה בתנועה והפרעה בתפקוד יומיומי. הפתרון הניתוחי הינו החלפה של המשטחים המפרקיים במשתלים מלאכותיים המורכבים מחלק מתכתי ופלסטי המוצמדים לעצם. ניתוח החלפת ירך מתבצע אצל ד"ר כרדוש בגישה הקדמית (קישור לעמוד המתאים באתר). ביום הניתוח אחות תמדוד לך חום, לחץ דם ודופק. עליך להסיר תכשיטים, שיניים תותבות ופרוטזות למיניהן (עדשות מגע, פאה נוכרית וכו'). עליך להתלבש בכותונת סינר בלבד. לפני העברה לחדר ניתוח ייתכן ותקבל/י תרופות שקבע המרדים. תרופות אלו נלקחות דרך הפה עם מעט מים כפי שתדריך אותך האחות, או באמצעות זריקה שתינתן לך בעכוז. זריקה זו אמנם לא תרדים אותך אבל תרגיש/י מעט נינוח/ה, ותיתכן תחושה של מעט יובש בפה. יש לזריקה זו חשיבות לצורך ההרדמה. בנוסף, כשעה לפני הניתוח תקבל/י אנטיביוטיקה מניעתית תוך ורידית. אלונקאי יעביר אותך לחדר ההמתנה טרם ניתוח. שם תקלוט אותך אחות חדר ניתוח. לאחר המתנה קצרה תועבר/י לחדר הניתוח. תחת הרדמה בד"כ מוחדר קטטר, והגפה עוברת חיטוי אחרון טרם תחילת הניתוח. בגמר הניתוח, תועבר לחדר התאוששות בלווי המרדים, שם ישגיח עליך צוות חדר התאוששות ותחובר למכשירי ניטור לחץ דם, דופק ועוד. לאחר השהייה בחדר התאוששות ובאישור המרדים תועבר/י למחלקת האשפוז. הינך חוזר/ת למחלקה לאחר שהייה בחדר התאוששות. אחות מחלקת האשפוז תקבל אותך למחלקה. כשתתעורר/י תשים/מי לב שיש לך עירוי נוזלים לווריד, דרכו תקבל/י אנטיביוטיקה מניעתית, נוזלים ומנות דם בהתאם לצורך. באזור הניתוח תבחין בתחבושת, וכן בד"כ תמצא/י צינורית לניקוז הדם מהפצע הניתוחי. הגפה תמצא ביישור עם כרית נוזלים מתחת לעקב. ייתכן ותחוש/י בחילה קלה מחומרי ההרדמה. אל דאגה, זוהי תופעה שכיחה! אם תרצה/י, תוכל/י לקבל מהאחות תרופה שתקל על תחושה זו. במקרה של הרדמה כללית, לעתים מתעורר כאב גרון כתוצאה מהליך ההרדמה, שיחלוף לאחר כמה ימים. במידה וקימת תחושת כאב בגפה המנותחת, יש לדווח לאחות על כך, ובהתאם תקבל/י את משככי הכאבים המתאימים לך. ניתן להזיז את הרגל המנותחת ללא חשש. ניתן להרטיב את הפה, ובהמשך ניתן להתחיל לשתות על-פי הנחיית האחות. עבור מניעת קרישי דם בוורידי הגפיים, תקבל/י זריקה חד יומית למשך 4 שבועות לאחר הניתוח. כמו כן, תחובר/י למכשיר מכני שאליו מחוברים שרוולים פנאומטיים המוצמדים לשוקיים. המכשיר סוחט את הדם הכלוא בשוק חזרה כלפי הלב, ובכך משמש גיבוי מניעתי נוסף להיווצרות קרישי דם בגפיים התחתונות לאחר הניתוח. בשעת שכיבה, ובפרט לאחר הרדמה כללית, הריאות אינן מאווררות ומצטברת ליחה. אם היא אינה נפלטת החוצה היא סופחת אליה חיידקים, דבר שעלול ליצור סיבוכים כמו דלקת ריאות. לאחר הניתוח תקבל/י מתקן לתרגול נשימה. תרגול נכון בהנחיית הפיזיותרפיסט(ית) יאפשר הפעלה מלאה של ריאותיך וימנע סיבוכים. הקפד/י על ביצוע התרגילים וכך תסייע/י בזירוז החלמתך. שכיבה ממושכת של כמה שעות ללא תזוזה עלולה לגרום לפצעי לחץ בעכוז ובעקבים. על מנת להימנע מכך, תנחה אותך האחות כיצד לשנות תנוחה מדי פעם. ישנה חשיבות להנחת שקית נוזלים רכה מתחת לעקב הרגל המנותחת, לשם מניעת פצע לחץ בעקב. האחות תסייע לך להתרחץ במיטה, ותחבוש את שתי השוקיים באגדים אלסטיים. מומלץ לכן לרכוש גרביים אלסטיות שישמשו אותך לתקופה של כמה שבועות לאחר הניתוח (פנה/י לאחות האחראית לשם קבלת פרטים לגבי הרכישה). ההתקדמות וההחלמה תלויה במידת שיתוף הפעולה שלך. בשלב זה נכנסת הפיזיותרפיה לפעולה. הטיפול יכלול חיזוק שרירי הירך ותרגול טווחי תנועה. בעזרת הפיזיותרפיסט/ית תרד/י מהמיטה ותשב/י על כיסא. ישנה חשיבות מיוחדת לנסיון הליכה כבר ביום הראשון לאחר הניתוח – בהתאם להחלטת הפיזיותרפיסט/ית, ובהתאם בתחושה הכללית שלך. ביום זה יש לבקש מהאחות סיכום מחלה ביניים, כדי להעבירו לאחר מכן לקופת החולים ו/או לביטוח הרפואי לשם הגשת בקשה לאשפוז-המשך במוסד שיקומי בתום תקופת האשפוז. יש לציין כי אין הכרח באשפוז-המשך במוסד שיקומי במקרים שבהם קיים סידור של פיזיותרפיסט שיבקר בביתך כמה פעמים בשבוע, במשך השבועות הראשונים לאחר הניתוח. בימים שלאחר הניתוח, תקבל/י הדרכה וטיפולי פיזיותרפיה על בסיס יומי. מדי יום אחד מרופאי הצוות המנתח יבצע ביקור רפואי ויערוך מעקב אחר המצב הבריאותי וההתקדמות האישית שלך. השחרור מתבצע שלושה ימים לאחר הניתוח, בהתאם לשיקול דעתו של המנתח. יש לפעול לפי הנחיות מכתב השחרור מבית החולים, ולפיו לקבוע פגישת המשך במרפאתו של אחד מרופאי הצוות המנתח כפי שיפורט. הוצאת התפרים מבוצעת כ-10-15 יום לאחר הניתוח. ניתן להוציא את התפרים גם על ידי אחות מקופת חולים. יש לבצע זאת על ידי סט הוצאת סיכות סטרילי. שים/י לב! לא מומלץ להרטיב את הפצע הניתוחי עד יום לאחר הסרת התפרים. טיפול שיקומי כולל חיזוק שרירי, לימוד טכניקות לשיפור העצמאות התנועתית לאחר הניתוח, תרגול ניידות הדרגתי עד לעצמאות עם מכשירי עזר להליכה (הליכון/מקל הליכה). ברוב המקרים המטופל/ת משתחרר/ת מהמחלקה כשהוא עצמאי/ית, ובמקביל ממשיך לקבל טיפול אמבולטורי פיזיותרפי על מנת להגיע למקסימום יציבות ותנועתיות.